kardosdrur/scandi-wiki huggingface dataset:
Tombstone (film)

Tombstone er en amerikansk westernfilm fra 1993, instrueret af George P. Cosmatos og med Kurt Russell og Val Kilmer i hovedrollerne. Filmen er frit baseret på de historiske begivenheder som fandt sted fra 1881-1882.

Handling
Wyatt Earp (Kurt Russell) kommer til byen Tombstone, efter en årrække som sherif, for at trække sig tilbage. Han vil sammen med sine brødre Virgil (Sam Elliott) og Morgan Earp (Bill Paxton) tjene penge på kasinoer. Men byen og hele området hærges og en flok lovløse, ved navnet "Cowboys". Virgil og Morgan kan ikke længere se igennem fingre med det og beslutter sig at blive sheriffer i byen, stik modsat det Wyatt ønskede. Det varer heller ikke længe før de får problemer. Da de vil desarmere nogle "Cowboys" udveksler det sig til en skudduel (Skudduellen ved O.K. Corral), hvor fem cowboys bliver dræbt. Herefter ændres det hele. Under en nat bliver Morgan dræbt med at skud i ryggen og Virgil bliver alvorgligt såret i armen. Dette får Wyatt til at blive sherif, hvor hans eneste mål er at få ramt på de resterende cowboys. Sammen med sin gode ven Doc Holliday (Val Kilmer) og tre følgesvende vil de lade retfærdighed ske fyldest.

Medvirkende 
 
 Kurt Russell ...     Wyatt Earp 
 Val Kilmer ...     Doc Holliday
 Sam Elliott ...             Virgil Earp
 Bill Paxton  ...  Morgan Earp
 Powers Boothe ...        Curly Bill Brocius
 Michael Biehn ...    Johnny Ringo
 Charlton Heston ...       Henry Hooker
 Jason Priestley ...     Billy Breckinridge
 Dana Delany ... Josephine Marcus
 Stephen Lang ...        Ike Clanton
 Jon Tenney ...    John Behan
 Thomas Haden Church ...       Billy Clanton
 Michael Rooker ...     Sherman McMasters
 Billy Bob Thornton ... Johnny Tyler
 Billy Zane ... Mr. Fabian
 Robert Mitchum ...        Fortæller (stemme)

Eksterne henvisninger
 

Amerikanske film fra 1993
Westernfilm fra USA
Eurydike

Eurydike er en kvinde i græsk mytologi, der ifølge tragedien Antigone af Sofokles er gift med Kreon, konge af Theben. Da hun i tragedien erfarer, at hendes søn, Haimon, har dræbt sig selv, fordi hans forlovede, Antigone, har begået selvmord, forbander hun Kreon for den ulykke han har kastet over sin familie og dolker herefter sig selv.

Kilder

Otto Kern: Eurydike 5). In: Paulys Realencyclopädie der classischen Altertumswissenschaft. Bind VI, 1, Stuttgart 1907, sp. 1325

Personer i græsk mytologi
Ibuprofen

Ibuprofen (handelsnavne Brufen®, Ibumetin® og Ipren® etc.) er et non-steroidt anti-inflammatorisk lægemiddel (NSAID), der benyttes til behandling af feber, gigtsydomme, smerter, især når der er en inflammatorisk komponent, og dysmenoré.

Ibuprofen er afledt af propionsyre og blev først syntetiseret af forskningsafdelingen hos den britiske apotekskæde Boots i 1960'erne. Ved indtagelse af ibuprofen under og efter graviditet, passerer stoffet placenta og udskilles i modermælken. Yderligere er det kraftigt proteinbundet, og kan kun i meget ringe grad passere blod-hjerne- barrieren.

I Danmark kan 200 mg ibuprofen købes i håndkøb, mens 400 mg og 600 mg er receptpligtige. Ved overdosering eller langvarig brug er leveren særlig udsat og forbruget kan medføre permanent skade. Indtagelse af alkohol kombineret med brug af ibuprofen over længere perioder kan medføre levercirrose.

Se også 
 Acetylsalicylsyre
 Paracetamol
 Kodein
 Morfin

Referencer

Eksterne henvisninger 

 Læs mere medicin, der indeholder ibuprofen på medicin.dk
 Ibuprofen mindsker højdesyge. Videnskab.dk

Lægemidler tilhørende muskler, led og knogler
Ivö

Ivö () er en ø i Ivösjön i Kristianstads kommun i det nordøstlige Skåne med cirka 200 indbyggere. Øen er cirka 7 km lang og 3,5 km bred. Øen har et areal på cirka 1100 hektar. Øens højeste punkt måler 134 moh. Der er forbindelse til Ivø fra Barum med en kabelfærge, der sejler tre gange i timen.

Blandt øens seværdigheder er Biskopskælderen, der er en ruin efter Ivøhus, hvor Lunds ærkebiskop Anders Sunesen tilbragte sine sidste år i 1200-tallet næsten som eneboer.

En del danske folkesagn er knyttet til øen og Sunesen.

Eksterne henvisninger 

Skånes geografi
Danmarks historie
Øer i søer i Sverige
Nordjyllandsværket

Nordjyllandsværket (tidligere Vendsysselværket) er beliggende ved Limfjordens nordlige bred i det sydlige Vendsyssel tre km sydvest for landsbyen Stae og 13 km øst for Aalborg.

Nordjyllandsværket blev dannet i 1995 gennem en fusion af I/S Nordkraft og I/S NEFO, og ejes nu af Aalborg Forsyning, som overtog det fra Vattenfall 31. december 2015.

Der har været kraftværk på stedet siden 1967. Produktionen er el og fjernvarme. Kraftværket består i dag af 3 enheder.

Blok 3 på 410 MW elektrisk effekt og 420 MW termisk effekt blev idriftsat i 1998, med en forventet levetid på 30 år. Denne enhed er blandt verdens mest effektive kulfyrede værker med en virkningsgrad på 47 % ved ren elproduktion. Desuden findes der et gasturbineanlæg på 25 MW, der er i stand til at starte værket i tilfælde af dødt net.

Både blok 2 og 3 er forsynet med elektrofiltre til fjernelse af flyveaske, blok 2 er derudover forsynet med et SNOX-anlæg, der i samme proces fjerner kvælstofilter og svovl fra røggassen. Anlægget kan på den måde udvinde koncentreret svovlsyre.

Blok 3 er forsynet med et traditionelt gipsanlæg til fjernelsen af svovl. Gipsen afsættes til Aalborg Portland, hvor den indgår i fremstillingen af cement sammen med flyveasken.

Værket planlægger at installere 150 MW varmepumpe som tager varme fra fjordvandet til fjernvarmen, samt store varmelagertanke, heraf en med 18 MWh smeltede salte ved 220–450 °C som blev sat i drift i 2023.

Historie 
Blok 1 blev sat i drift i 1967, og er taget ud af drift, men bygningen er bevaret. Blok 1 fik fjernet 'røg-røret' inde i skorstenen i 1996, og resten af skorstenen i år 2011.

Blok 2 blev sat i drift i 1977, og kunne levere 225 MW elektrisk effekt samt 42 MW termisk effekt. Blok 2 blev taget ud af drift permanent i år 2014. Skorstenen blev fjernet i 2019.

En vurderingen af en udbygning af forbindelsen til transformerstationen ved Vester Hassing blev udgivet i 2005.

Eksterne kilder og henvisninger 

Kraftvarmeværker i Danmark
Vattenfall
Virksomheder i Aalborg
Hanøbugten

Hanøbugten eller Hanöbukten er en bugt ved Østersøen mellem Skåne og Blekinge nord for Bornholm. 

Bugten strækker sig fra Listerlandet i nord til Stenshoved i syd. Vigtige byer ved bugten er Sölvesborg, Åhus og Kivik. Bugten har sit navn fra øen Hanø ud for Blekinges sydkyst. Helgeåen munder ud i bugten. Fiskeriet af især sild, torsk og ål er betydeligt. 

Bugtens nordlige del har mange fine sandstrande.

Østersøen
Skånes geografi
Bugter
Blekinges geografi
Sister Morphine

"Sister Morphine" er en sang, der originalt blev udgivet som single af den engelske sangerinde Marianne Faithfull ”, og senere af rock ’n’ roll bandet The Rolling Stones, den kan findes på deres album Sticky Fingers fra 1971. På grund af dens omstridte tekst blev den afvist i butikkerne, og solgte derfor skidt.
 

Faithfull hævder at hun aldrig havde haft kontakt med morfin, da hun originalt skrev sangen. Faithfull var sammen med Mick Jagger på det tidspunkt hun skrev sangen, men hendes ukontrolleret afhængighed af stoffer skilte dem fra hinanden. Hun var dybt afhængig af heroin, på det tidspunkt sangen udkom på Sticky Fingers .

The Stones version blev indspillet i maj og juni 1969, men blev aldrig udgivet som single. Med Jagger som sanger er der udover Ry Cooder på slide guitar, Keith Richards på akustisk guitar, og Jack Nitzsche på klaver.

Sangen blev krediteret til Jagger/Richards, så Marianne Faithfull ikke fik pengene som hun så ville blive nødt til at betale til hendes manager, og de andre hun skyldte. Faithfull fik dog stadig en tredjedel af de relevante penge. Hun skrevet i sin biografi fra 1994:” Jeg levede af de penge fra “Sister Morphine” i mange år.” Faithfulls navn blev til sidst skrevet på den genudgivet Sticky Fingers i 1994.

Eksterne henvisninger 

Officiel tekst til ”Sister Morphine” 
Hør Rolling Stones ”Sister Morphine”
Tekst og info om ”Sister Morphine”

Fodnote 

Rolling Stones-sange
Avedøreværket

Avedøreværket er et kraftvarmeværk, der ligger på Avedøre Holme syd for København og er ejet af Ørsted. Værket består af to blokke, med en samlet produktionskapacitet på 810 MW el og 900 MW varme  Værket er tegnet af arkitekterne Claus Bjarrum og Jørgen Hauxner.

Avedøre 1 
Denne blok er fra 1990, og er værkets ældste blok. Avedøre 1 anvender primært træpiller, men kan også benytte kul eller olie som brændsel. Ved at lede overskudsvarmen fra forbrændingen ud til fjernvarmenettet, opnår Avedøre 1 en virkningsgrad på op mod 91%. Medregner man varmeproduktionen, er Avedøre 1 blandt de mest effektive kulfyrede kraftvarmeværker nogensinde.

Avedøre 2 
Denne blok er fra 2001, og er værkets nyeste og mest effektive blok. Blokken er et multifuel anlæg og kan benytte mange former for brændsler deriblandt naturgas, olie, halm og træpiller. Halm og træpiller kan potentielt være CO2-neutrale brændsler, hvis de er anskaffet således at det høstede/fældne CO2-absorberende plantemateriale erstattes med tilsvarende mængde, og anvendelsen af disse kan dermed være med til at nedbringe værkets samlede CO2-udledning.

Brugen af træpiller er kontroversiel, da man importerer træpiller og flis fra andre dele af verden. Ydermere har videnskaben bevist at brugen af netop træbaseret biomasse til brændsel, forurener mere end naturgas til kraftvarme produktion, og prisfaldet på vind- og solenergi vil gøre biobrændsel mindre relevant.

Avedøre 2 har en produktionskapacitet på 585 MW el og 570 MW varme og er dermed værkets mest effektive blok.

Avedøre 2 består af flere enheder. Hovedenheden er en 80 m høj kedel efterfulgt af en dampturbine og en generator. Parallelt hermed er tilsluttet en af verdens største biomasse-kedler. Derudover er der også to gasturbiner med tilhørende afgaskedel. De leverer hver 50 MW el + et fjernvarmebidrag på 25 MW .
Avedøre 2 har en elektrisk virkningsgrad på 49%, hvilket gør den til en af verdens mest effektive. Denne høje elvirkningsgrad opnås kun når værket hovedsagligt producerer el. Når værket også producerer varme til fjernvarmenettet, falder den elektriske virkningsgrad dog, da afgivelsen af varme sker ved en højere temperatur. Medregner man produktionen af varme til fjernvarmenettet kommer virkningsgraden op på 94%.

Som en sidegevinst fremstilles gips af høj kvalitet.

Kilder

Eksterne henvisninger 

 DONG's side om Avedøreværket

Kraftvarmeværker i Danmark
værket
DONG Energy
Kivik

Kivik (på dansk: Kivig) er et byområde cirka 19 kilometer nord for Simrishamn i det østlige Skåne der havde 1.013 indbyggere i 2005. Kivik er et populært turistmål i Østerlen.

Området omkring Kivik er Skånes og Sveriges største æbledistrikt, hvor Kiviks Musteri siden 1888 har forædlet ikke kun æbler men al slags frugt. Klimaet i Østerlen er mildt og velegnet til frugtdyrkning. Hvert år i september er der et stor æblemarked i Kivik.

I byens udkant ligger Kivik-graven (dansk Kivig-graven), som er en cirka 3.000 år gammel bronzealdergrav.

Kilder

Eksterne henvisninger 

 Æblemarked i Kivik 

Byer i Simrishamns kommun
Listerlandet

Listerlandet er en halvø sydøst for Sölvesborg i Blekinge, Sverige. Området afgrænses mod syd og øst af Hanöbukten og mod vest af Sölvesborgsviken. Tidligere var den nordlige afgrænsning sundet, derefter den nu afvandede  sø  Vesan. Historisk er Listerlandet en del af Skåne. Først i 1600-tallet kom området til Blekinge. Dialekten i Listerland (Listermålet) regnes stadig under den skånske dialekt. Listerlandet udgjorde Lister Herred.

Listerlandet var oprindeligt en ø kaldet Lister.

Blekinges geografi
Sølvesborg
Halvøer i Sverige
Dansk Søvn-Apnø Forening

Dansk Søvn-Apnø Forening er en privat forening stiftet 23. september 1997 med det formål at fremme kendskabet til lidelsen eller sygdommen søvnapnø samt at arbejde til fordel for mennesker, der er ramt af søvnapnø eller dermed beslægtede sygdomme. 

Foreningen arrangerer medlemsmøder med information om sygdommen samt om behandling heraf. Derudover udgiver foreningen nyhedsbladet Søvn-Apnø Nyt.

Eksterne henvisninger 
 Dansk Søvn-Apnø Forening – officiel wbsie
 Nyhedsbladet Søvn-Apnø Nyt – online-version af medlemsbladet 

Luftvejssygdomme
Søvn-Apnø Forening
Etableret i 1997
Patientforeninger
Ryssberget

Ryssberget er en skovklædt horst, der strækker sig fra Sölvesborg i syd til Jämshög i nord på grænsen mellem Skåne län og Blekinge län i Sverige. Det højeste punkt er 157 m over havets overflade. Med sin bredde på cirka 7 km er Ryssberget et enestående landskab og et populært turistmål. Store dele af Ryssberget er bevokset med bøgeskov og danner overgangen mellem slettelandet i det sydlige og skovene i det nordlige Skåne. 

Naturreservatet er opdelt i tre områder: det sydlige, centrale og nordlige. På toppen af Ryssberget ligger Grundsjön, hvor regnbueørreder er blevet udsat.

Ryssberget (gl. ) har siden 1648 dannet grænse mellem Skåne län og Blekinge län. Tidligere dannede Mörrumsån, der adskiller de skånske dialekter og dialekterne i Blekinge, grænse mellem lenene. 

Syd for Ryssberget ligger Sölvesborg.

Eksterne henvisninger

 Länsstyrelsen i Blekinge: Ryssberget , hentet 23-09-2012
Region Ryssberget , hentet 23-09-2012
 Naturvårdsverket: Naturreservat  , hentet 23-09-2012

Naturreservater i Skåne
Naturreservater i Blekinge
Sølvesborg
Nisser (Sø)

Nisser er en sø i Nissedal og Kviteseid kommuner i Vestfold og Telemark fylke i Norge. Navnet kommer fra det norrøne «Niðsær», hvor den første del «Nið» har betydningen «brusende», mens anden del «sær» betyder «sø».

Nisser er Telemarks største og Norges 13. største sø. Den er ca. 35 km lang. Hovedtilløbet kommer via «Straumen» fra Vråvatn, mens udløbet sker via Nisserelven, som ved Haugsjåsund løber sammen med Fyreselven og bliver til Nidelven, som løber ud i havet ved Arendal. Systemet er en del af Arendalsvassdraget.

I 1914 blev der anlagt to sluser mellem Nisser og Vråvatn (248 moh). Storstraum–Småstraumkanalen, Telemarks tredje og mindste kanal var med dette en realitet. Dette gjorde det muligt at rejse hele den 50 km lange strækning fra Tveitsund til Vråliosen med båd. Det er fortsat muligt at sejle strækningen med veteranbåden "Fram".

Omtrent midtvejs på Nisser kan man krydse søen på en kabelfærge fra Nesland til Fjone.

Rundt om Nisser er det let at finde gode badepladser. I nordenden er der en idyllisk indlandsskærgård med mange små holme, sandstrande etc. Turistindustrien rundt om Nisser er vokset op siden 1960'erne , specielt ved nordenden af søen, i Vrådal og Eidstod, og der er nu et stort udbud af såvel hotelsengepladser, hytter og campingpladser. I Vrådal er der desuden en 9-huls golfbane samt et vintersportscenter.

Søer i Vestfold og Telemark
Nissedal
Kviteseid
Arendalsvassdraget
Linderødsåsen

Linderødsåsen () er en grundfjeldshorst og den største af de skånske åse. Horsten er dannet som konsekvens af kollisionen mellem paleokontinenterne Baltika og Avalonia i Tornquistzonen for omkring 100 millioner år siden. På åsen ligger nationalparken Stenshuvud.

Åsen er 15 - 30 km bred og omkring 60 km lang. Den strækker sig fra lidt nord for Höör i sydøstlig retning til Hanöbugten, hvor åsen slutter i en stejl skrænt, Stenshuvud, mod havet. Åsens højest beliggende  trogonometriske punkt er Hallabjär på 194,6 moh. cirka 2 km nord for Agusa, men i området mellem byerne Önneköp og Huaröd når åsen højder på omkring 205 meter. De sydvestlige skråninger er blødt skånende, mens de nordøstlige skråninger har stejle forkastningsskrænter med mange erosionsdale. På skåningerne findes bøge- og egeskove mens der på toppen af åsen er stenet mager jord med moser, lyngheder og granskove.

Eksterne henvisninger
Linderødåsen Turisme , hentet 15. oktober 2014.

Skånes geografi
Horste i Tornquistzonen
Poul Lindor Nielsen

Poul Lindor Nielsen (født 18. november 1945) er lokalpolitiker og tidligere borgmester i Roskilde Kommune. Han er medlem af Socialdemokratiet og var før han blev borgmester i Roskilde, borgmester i den nu nedlagte Ramsø Kommune, der sammen med Gundsø Kommune og Roskilde Kommune blev lagt sammen til den nye Roskilde Kommune, som følge af kommunalreformen. Poul Lindor Nielsen, som tidligere har tilkendegivet at han ikke ønskede at stille op ved kommunalvalget i 2013, trak sig tilbage som borgmester den 5. maj 2011 og overdrog posten til den 30-årige Joy Mogensen, der var gruppeformand for den socialdemokratiske gruppe i byrådet. Poul Lindor fortsatte resten af perioden som menigt medlem af byrådet.

Sammenligningen med Farum 

Da han det første år sammenlignede dele af kommunens økonomi med dele af økonomien i Farum Kommune under Peter Brixtofte, affødte det en massiv kritik fra resten af kommunalbestyrelsens partier. Sagen startede, da kommunalforskeren Roger Buch i Dagbladet Børsen foretog denne sammenligning, idet man i Roskilde budgetterede med forventede indtægter fra salg af ejendomme. Denne sammenligning erklærede borgmesteren sig så enig i. Ved et ekstraordinært møde vedtog de øvrige partier en skarp kritik af borgmesteren for hans udtalelser.

Kilder 

Personer fra Roskilde
Borgmestre fra Socialdemokraterne
Borgmestre i Roskilde
Personer i Kraks Blå Bog
Assendløse

Assendløse ligger på Østsjælland og er en lille landsby tæt på stationsbyen Viby, som havde , beliggende i Dåstrup Sogn, Roskilde Kommune. Landsbyen tilhører Region Sjælland.

Se også 
 Viby

Lokaliteter i Roskilde Kommune
Horns Rev Havmøllepark

Horns Rev Havmøllepark er en havvindmøllepark beliggende på Horns Rev.

80 Vestas V80-2.0 MW vindmøller med en samlet produktionskapacitet på 160 MW blev installeret i 2002 og blev sat i fuld drift den 11. december 2002.

Horns Rev Havmøllepark er placeret ud for Danmarks vestligste punkt, Blåvands Huk, ca. 20 km fra kysten på 20 km² stort areal. Den kostede omkring 270 mill. € (ca. 2 mia. d. kr) og producerer årligt ca. 600 millioner kWh.

I 2007 ejer Vattenfall 60% og DONG Energy 40% af vindmølleparken.

Horns Rev 2 blev indviet i september 2009. Denne udbygning består af yderligere 91 vindmøller med en kapacitet på 2,3 MW per mølle plus 3 testmøller på op til 5,0 MW.

I 2016 begyndte opførelsen af Horns Rev 3. Parken åbnede 22. august 2019 og består af 49 vindmøller af typen MHI Vestas V164 med en effekt på 8,3 MW stykket, hvilket gør vindmølleparken til Danmarks største, marginalt større end Anholt Havmøllepark. Den forventede årlige elproduktion på 1.700 gigawatt-timer kan forsyne, hvad der svarer til omkring 425.000 husstande med strøm.

Noter

Eksterne henvisninger 

 Horns Rev Møllepark 

Vindmølleparker i Danmark
Vattenfall
Bygninger, konstruktioner og anlæg i Varde Kommune
DONG Energy
Vestas Wind Systems
Hanö

Hanö () er en ø i Hanøbugten 4 kilometer sydøst for Listerlandets spids. Øen ligger i Sölvesborgs kommune Hanö har et samlet areal på 214 ha. Det højeste punkt er cirka 60 meter. Øen er en granitø bevokset med græs og buskads. På øen bor 33(2009) fastboende. Der findes ingen biler på øen.

Hanö er et meget populært udflugtsmål med omkring 30.000 besøgende årligt. Hanö fik først faste beboere lige før midten af 1800-tallet; indtil da havde fiskere haft midlertidigt ophold på øen.

Under Napoleonskrigene var Hanö engelsk flådebase i årene 1810-1812. På bakkerne i øens nordlige del ligger en engelsk kirkegård, hvor 15 søfolk er begravet.

Det første fyrtårn på Hanö fyrtårn blev opført i 1869, det nuværende fyr blev bygget 1904-1906. Det 16 meter høje fyr står på en klippe 60 meter over havet, hvor dets lys kan ses 40 km væk.

Kilder

Eksterne henvisninger
 Hanø   Hentet 22. september 2012.
 Sölvesborgs kommun: Hanö  Hentet 22. september 2012.

Sølvesborg
Blekinges geografi
Øer i Sverige
Råån

Råån tidligere Råå-ån, Kvistoftaån eller Kvistofta-Råån, er cirka 30 km lang å, der løber ud ved den gamle fiskerleje Råå ved Helsingborg. Åen danner den geografiske grænse mellem Helsingborgsletten og Lundsletten og har sit løb i en dal med store naturværdier. Dalen er klassificeret som både naturreservat, Natura 2000-område og riksinteresse både på grund af naturværdierne og kulturarven. Tidligere kunne navnet staves Råå-ån, og du kan derfor sige, at ålen der kom fra åen hed Råå-å-ål, det eneste ord i det svenske sprog med fire "åer" efter hinanden.

Dele af Råån løb udgøres af naturreservatet Borgen.

Kilder

Eksterne henvisninger 
 Helsingborg: Rååns dalgång , hentet 25-9-2012

Helsingborgs kommun
Naturreservater i Skåne
Vandløb i Sverige
Treungen

Treungen (Tveitsund) er en by i Nissedal kommune i Vestfold og Telemark fylke i Norge. Den havde i 2019 et indbyggertal på 	568 mennesker. Kommuneadministrationen i Nissedal ligger her, og stedet er eneste bebyggelse med over 200 indbyggere i kommunen. Det Norrøne navn på Treungen var «Þriðjungrinn», «tredjedelen», og henviser sansynligvis til en gammel bygdeinddeling.

Treungen ligger ved sydenden af søen Nisser, og Telemarksvejen eller riksvei 41 går gennem byen, nordover mod Vrådal og sydover mod Åmli i Aust-Agder. Riksveien er udbygget efter at Treungenbanen blev nedlagt i 1967. Treungen var banens endestation. Telemark Bilruter har rute mellem Arendal og Seljord, og denne rute erstattede den nedlagte jernbaneforbindelse til Arendal.

Treungen er delt i to af Nidelven, og midt i byen ligger Tveitsund bro, en flot stenbro prydet med smedejernsøjler. Broen blev fredet som kulturminne i 1999. Den er smal og trafikken er reguleret med trafikklys. Gæstgiveriet er en karakteristisk bygning fra Treungens første tid som trafikknudepunkt med jernbanestation. Gæstgiveriet er i jugendstil og prydet med klassiske søjler.

Treungen har op gennem historien været nært knyttet til byen Arendal og Aust-Agder fylke fordi søen Nisser var en del af Arendalsvassdraget og havde sit udløb gennem Nidelven. I tømmerflådningens tid var Treungen et vigtig knudepunkt. Hertil blev tømmeret slæbt på Nisser før det blev sendt ud på rejsen mod Arendal.

Kilder og henvisninger

Byer i Vestfold og Telemark
Tom Danielson

Tom Danielson (født 13. marts 1978) er en amerikansk tidligere professionel cykelrytter.

Eksterne henvisninger 

 

Mandlige cykelryttere fra USA
Blekinges herreder

Blekinge har historisk været opdelt i 4 herreder:

Kilder

Eksterne henvisninger 
 Kort over herrederne i 1870 med sogne inddeling

Herreder i Blekinge
John Devine

John Devine (født 2. november 1985) er en amerikansk tidligere professionel cykelrytter.

Eksterne henvisninger 

 

Mandlige cykelryttere fra USA
Trent Lowe

Trent Lowe (født 8. oktober 1984) er en australsk tidligere professionel cykelrytter.

Eksterne henvisninger 

 

Mandlige cykelryttere fra Australien
Personer fra Melbourne
Angie (Rolling Stones)

"Angie" er en sang fra rock ‘n’ roll bandet The Rolling Stones på deres album fra 1973 Goats Head Soup.

Den blev optaget i november og december 1972, og hovedsagelig skrevet af Keith Richards. Sangen fortæller en historien om enden på en romance. ”Angie” har en intens tekst med hensyn til forsvundet kærlighed, og sorgen det involveret. Sanger Mick Jagger gav en smertende optræden ved indspilningen, mens Nicky Hopkins spillede sangens klaver. 

Til trods for dens nedslag (The Stones var på det tidspunkt ikke kendt for ballader) gik ”Angie” direkte ind på toppen af den amerikanske Billboard Hot 100 , og fik en 5. plads på den engelske UK Singles Chart.

Spørgsmålet om sangens hovedperson er aldrig blevet opklaret. Til trods for rygterne om at ”Angie blev skrevet af Jagger, omkring hans forhold til David Bowies kone Angela, nægter Jagger dette . Richards hævder at han fandt på titlen, og versene et år tidligere end albummet startede. Richards siger: ”Min datter var lige blevet født, hvis navn var Angela, og navnet begyndte at lyde i huset. ”Angie” passede bare

Eksterne henvisninger 

Officiel tekst til ”Angie” 
Se ”Angie”

Fodnote 

Rolling Stones-sange
Singler fra 1973
Hallands herreder

Halland var historisk opdelt i 8 herreder (med svenske navne i parentes):
 

Faraas Herred (Faurås härad)
Fjerre Herred (Fjäre härad)
Halmsted Herred (Halmstads härad)
Himle Herred (Himle härad)
Høgs Herred (Höks härad)
Tøndersø Herred (Tönnersjö härad)
Viske Herred (Viske härad)
Aarsted Herred (Årstads härad)